जेह्‌ड़ी मां अपने बच्चे दी नाल गी सुरक्षित रखना चांह्‌दी ऐ उसी प्रयोगशाला च नाल दे कन्नै अपने रक्त दे दो नमूने बी भेजने पौंदे न। सुरक्षित रक्खे गेदे स्टेम सेल दा इस्तेमाल इक बारी थमां मते बारी बी कीता जाई सकदा ऐ। माहिरें दे मताबक बोनमैरो यानी अस्थि मज्जा थमां प्राप्त होने आह्‌ले स्टेम सेल दे बजाए कार्ड ब्लड थमां कड्ढे गे स्टेम सेल तमां उपचार गी बेह्‌तर मन्नेआ जंदा ऐ ते इंदे कन्नै विश्व भर च सफलता पूर्वक इलाज कीता बी जा’रदा ऐ। प्राइवेट कार्ड बल्ड बैंक सुरक्षित रक्खे जाने आह्‌ले स्टेम सेल गी छड़े उस बच्चे ते ओह्‌दे परोआर लेई ते सुरक्षित रक्खदे गै न कन्नै गै ओह्‌दा इक निक्का हिस्सा सार्वजनिक इस्तेमाल लेई बी रक्खदे न जिसी कुसै दे बी इलाज च उपलब्ध करोआया जाई सकदा ऐ। जदके सरकारी कार्ड ब्लड बैंक च दान दी जाने आह्‌ली नाल थमां कड्ढे गेदे स्टेम सेल दा इस्तेमाल कुसै बी माह्‌नू दे इलाज च कीता जंदा ऐ। इनें सरकारी बेंकें च नाल दान करने आह्‌ले लेई एह् जरूरी नेईं जे जेकर भविक्ख च उस बच्चे गी जां ओह्‌दे कुसै परोआर दे मैंबर गी स्टेम सेल थैरेपी दी लोड़ होई तां ओह्‌दे पास्सेआ दान कीते गेदे स्टेम सेल उसी उपलब्ध होई सकङन।